text: تحضير العجينة :
text: #000005
text: · يطحن البرغل المنقوع مع البصلة على ماكينة فرم اللحمة ثلاثة مرات .
text: #000007
text: · يوضع البرغل المطحون و الهبرة في وعاء مسطح كبير ( و يفضل وعاء فخاري إن وجد ) و يوضع صحن ماء صغير على طاولة العمل لتبليل اليدان به أثناء العجن .
text: #000008
text: · تدعك الكبة و الهبرة و البهارات لمدة 10 دقائق على الأقل و يفضل أكثر و هذه الخطوة يسهى عنها كثير من من يعد الكبة و هي خطوة مهمة جداً , و يضاف القليل من الماء إذا دعت الحاجة حتى الحصول على عجينة رطبة و طرية و متماسكة, أصبحت عجينة الكبة جاهزة .
text: #000009
text: · يقلي اللحم المفروم خشن بالسمنة و يفكك بملعقة خشبية ثم يتبل بالملح والبهارات و يترك على النار مع التقليب حتى ينضج و يجف مرق اللحمة تماماً ثم ترفع اللحمة عن النار .
text: #000010
text: · يحمص الفستق الحلبي بالفرن أو على الميكروويف حتى تظهر رائحته الجميلة من دون أن يتحمص بشكل زائد .
text: #000011
text: · يخلط اللحم الني و المقلي و الفستق جيداً حتى الحصول على عجينة متجانسة , يجب استعمال كمية أكبر من الظاهر بالصورة و لكن أولادي ما بيحبوا الفستق لذا لم أستخدم كمية كبيرة , أصبحت الحشوة جاهزة .
text: #000012
text: · يفرد قسم من عجينة الكبة على ورق نايلون مبلل بالماء على شكل مستطيل متوسط الحجم بسماكة نصف أو ثلات أرباع سنتيمتر تقريباً .
text: #000013
text: · يوضع قس من الحشوة في منتصف المستطيل .
text: #000014
text: · يملس السطح باليد المبلولة بالماء و تسد الأطراف بعجينة الكبة و تنقل بحذر للصينية المدهونة بالسمنة .
text: #000016
text: · ترتب قطع الكبة في صحن التقديم و تزين حسب الذوق و تقدم مع السلطة أو الفتوش أو اللبن .
text: #000021
text: · عند إعداد الحشوة استخدامنا نوعين من اللحمة حتى تبقى الحشوة متماسكة أثناء تقطيع الكبة بعد نضجها .
text: #000022
text: وصفات تانية ممكن تعجبك
text: #000024
text: الله يسلمك ليندا العسل
text: #000027
text: أنا هل الكبة نوعي المفضل مع الكبة اللبنية ..
text: #000028
text: شكلها مع الفستق حلبي بتشبة المبرومة نحن منسميها نوع من انواع الحلويات بقلب فستق وملفوف بشعيرية
text: #000032
text: في لسا انواع كتير , بس هدول هم أشهر الأنواع تقريباً :roll
text: #000034
text: هدا الحلو كمان بيحضروه عنا و بيتسمى المبرومة ..
text: #000036
text: أختي منى بدي أطلب منك طلب صغير إذا ممكن
  بدي لو سمحتي تنزلينا المعجوقه لانو لما بناكلها بالمطاعم من حبها كتير ومرةطلبت من شف المطعم المقادير بس ماطلعت تمام :cry
text: #000041
text: هلا حبيبتي ام عبادة
text: #000042
text: من عيوني بس يا ترى قصدك أيا نوع , المعجوقة بحلب هي لحمة محشية بالجبنة و الفطر أما المعجوقة بالشام فهي نوع حلو :roll
text: #000043
text: و الله اختي انا هل الكبة من أسهل الانواع علي و صدقيني مو صعبة و لا بدها شطارة
text: #000048
text: الله يسلمك رندوشة حبيبتي , و ان شاء الله هنا و صحة على قلبك و قلب كل العيلة الحلوة , و يا ريي الك متل هل الدعوات و أكتر
text: #000051
text: السلام عليكم ورحمة الله وبركاته،
  أنا عملت الكبة وضبطت معي ، بس المشكلة صارت وقت حطيتها بالفرن ، أنا كنت مفرزتها ودخلتها الفرن ولسه التلج عليها ، وتأخرت لحتى استوت ،فاضريت قطعها ورجعها للفرن ،فاستوت أكتر ونشفت، وبقيت أحطلها سمنة حتى ما تنشف لبين ما خلصت العلبة ،فصرت أحط زبدة :upset ، كتير انقهت لأنه صار هيك معي يوم العزيمة..
  يا ريت تنصيحيني كيف أعملها إذا مفرزة..
text: #000052
text: لما بتفرزي الكبة بتطالعيهاو بتحطيها فورا على صينية مدهونةو بالفرن الحامي على طول و بتسقيها بالسمنة بس من دون تقطيع ..كان أخذت سمنة أأقل بكتير :cry
text: #000054
text: على كل انا ما كتير بحب حط الكبة بالفريزر , بحسها بتنفش الحبة و ما بتبقى متل التازة ابدا ..
text: #000055
text: تسلم دياتك أنا و لا مرة ساويت كبة لحالي دايما مهمتي هي مساعدة ماما و تنظيف المطبخ و المهمة الأحلى هي إني أكل الكبة
  1-قصدك بلحمةغنم مفرومة ناعم بالحشوة هبرة؟
  2-الصورة و إنت عم تلفي مستطيل الكبة مو واضحة كتير ما عم استوعب كيف بدو يقفل الممستطيل على بعضو :upset
text: #000059
text: منوش هالكبة بعزها كتير ومن زمان ما اكلتها نفسي أعملها انا شفت خالتي بحلب كانت شاطرة فيها
  هلأ أنا مو شاطرة بالكبة أو فيك تعتبريني مبتدئة فيها ونفسي أعمل شي نوع لعزيمة عندي ناوية اعملها الأسبوع الجاي
  فأي نوع بتنصحيني أعملها وكيف كريقة شوائها بحيث لما سخنها يوم العزيمة ما تنشف أو تستوي بزيادة
text: #000063
text: هلا اسهل نوع هو الكبة بالصينية و فيكي كمان تعتبري هل النوع مو صعب .
  ما فيكي تشوي الكبة قبل بيوم لازم تشويها بيوم العزيمة , لان ما بتطلع طيبة الا تازة . فيكي تشويها الساعة 12 مثلاً و ترعي تسخنيها على خفيف بالفرن
  لازم تكون عينك عليها لحتى ما تتقمر و اذا عم نحكي عن المبرومة لازم تقلبيها
text: #000064
text: مرحبى منى انا مشتركة جديدة بالموقع واشتركت على ئد ماشفت وصفات بتجنن لئلك حسيت ئنو لازم كون متواصلة معكن – بدي اسئلك بخصوص الكبة المبرومة لانو بصراحة بسمع كتير عنا بحلب وئنا كتييييير طيبي فمشتهية ئنو جربا بس خايفي من موضوع اللحمة النية خايفي ئنو ماتستوي مظبوط وشغلي تانية هلا مابصير ئنو ئطعا ئبل مافوتا عالفرن ؟؟بتصور ئنو هيك بينضمن سوي اللحمة -وشكرا كتير لئلك
text: #000066
text: لا لا تخافي ابدا من اللحمة لان رح تستوي باذن الله بالمية مية و على ضمانتي :zzz
text: #000067
text: شكرا كتير حبيبتي على ردك واهتمامك معلش رح تئل عليكي بسؤوال تاني لئت بطريئتك بالكبة عموما ئنك بديري البرغل 3 مرات لحالو نحنا بحمص منديرو مرة لحالو ومرة مع الهبرة سؤوالي ئني لما بدي ساوي المبرومة ساوي العجينة على طريئتنا ولا اتبع طريئتك بحذافيرا ؟؟؟ وبالنسبي للفستق انتي بالصورة حاطتي حبة كاملي من دون تئطيع صح ؟؟ واااااخر سؤوال هي طعمتا اريبي لاي نوع كبة؟وشكرا كتييييير لئلك
text: #000069
text: نسيت ئلك حبيبتي ئني جربت من وصفاتك كاتو التفاح بالصوص الدهبي طبعا رائع جدا ونكهة جدا راقيةوجربت كيك السفن اب بالليمون وعجينة امي الذهبية هدول التنين زكروني بنكهة ئديمة ئلي زماااان مادئتا خاصة العجينة -وكمان ناوي اعمل اللحم بالعجين ياترى بيطلع اريب ليلي منوصي علي
text: #000070
text: فيكت تعمليها بطريقتك مو مشكلة , و الفستق بحطه حب بيطلع منظره تحفة وقت التقسيم , اما عن طعمتها فهي مو قريبة على ايا نوع , نكهة خاصة فيها :zzz
text: #000071
text: الف الف صحة و هنا على كل شي جربتيه ,
  اللحم بعجين بيطلع متل الجاهز و انظف و اظمن , بس بده شغل :roll
text: #000072
text: عجبتني اكتر انواع الكبب الي هون مع اني نباتية بس بحب اعملها لزوجي ولولادي المهم بس في كبة اتعلمتها من ستي الله يرحمها وهي كبة غالية علي كتير لانو بتذكرني فيها المهم طريقتها سهلة جدا واهم شي ما فيها لحمة وهي عبارة عن برغل وطحين وريحان وبصلة مدقوقة وبهارات الكبة من كمون وفلفل اسود وبهار ابيض ... بنعملهم هيك قراص زغيييييرة بس مش كتير صغيرة زي الشيش برك بنفس الحجم وبعدين بنغلي مي سخنة مملحة وفيها زيت زيتون بس مش كتير يكون في مي حتى تعقد مع قراص الكبة وبننزلهم فيها وبعدين بنزيدتوم مدقوق ولمون يعني حامض ونعنع يابس مع المي وبس تعقد المرقة وتستوي الكبة بنطفي تحتها في ناس بتسمي هاي الكبة برصاص عزرايل بس ما حلو هل الاسم انا بسميها متل ما كانت ستي الله يرحمها تسمهيها كبة الراهب وجربيها وادعيلي واترحمي على ستي
text: #000073